EkBass/fiwiki-20250220-pages-articles huggingface dataset:
Paulus Rundgren

Paulus Rundgren (s. 12. kesäkuuta 1992 Kolari) on suomalainen jääkiekkoilija, pelipaikaltaan laitahyökkääjä. Kaudella 2015–2016 Rundgren pelaa Ranskan toisella sarjatasolla Remparts de Toursin joukkueessa. ==Ura== ===Seuraura=== Rundgren on Turun Palloseuran kasvatti. Hän voitti seurassa C-nuorten pronssia vuonna 2008. Kaudeksi 2010–2011 hän siirtyi Tapparaan, jonka A-nuorissa hän pelasi lähes koko kauden.Elite Prospects Hän teki kauden aikana myös SM- liigadebyyttinsä 8. maaliskuuta 2011 vieraissa Pelicansia vastaan ja sai ottelussa jääaikaa 11.54 minuuttia. Miesten pelit tulivat tutuksi myös kahden Mestis-ottelun verran alle 20-vuotiaiden maajoukkueesta. Kauden 2011–2012 Rundgren on pelannut toistaiseksi A-nuorissa. Kaudeksi 2012–2013 kolarilainen siirtyi Helsingin Jokereihin, jossa on pelannut nuorten pelejä. Helmikuun alussa Rundgren siirtyi lainapestille Kiekko-Vantaaseen. ===Maajoukkueura=== Rundgren on pelannut neljä nuorten maaottelua. ==Muuta== Rundgrenin isä on kansanedustaja Simo Rundgren. ==Lähteet== * * * * ===Viitteet=== Luokka:Suomalaiset jääkiekkoilijat Luokka:Vuonna 1992 syntyneet Luokka:Elävät henkilöt
Bad Blue Boys

Bad Blue Boys (BBB) on kroatilaisen NK Dinamo Zagrebin ultrakannattajien ryhmä. Ryhmä perustettiin alun perin vuonna 1986. BBB:n keskuudessa on esiintynyt väkivaltaisuutta ja huliganismia. == Historia == Ryhmä perustettiin vuonna 1986 nimellä Bad Blue Boys. Nimi viittaa Bad Boys-nimiseen elokuvaan. Kannattajakunta laajeni pian koko Zagrebin kaupunkiin ja kannattajat alkoivat tehdä matkoja. Matkoja tehtiin usein Jugoslavian alueelle ja niiden aikana tapahtui paljon väkivaltaisuuksia eri joukkueiden kannattajien kesken. 1990-luvun alussa perustettiin ensimmäinen Bad Blue Boys-faniklubi. Poliittisesti kannattajaryhmä oli asettunut tukemaan Kroatian demokraattista liittoa sekä Franjo Tuđmania. 13\. toukokuuta 1990 Dinamo Zagreb ja Belgradin Punainen tähti pelasivat vastakkain. Zagrebiin oli saapunut 1 500 Delijen, Punaisen tähden ultrakannattajien ryhmän, jäsentä. Delijen johtajana toimi tuolloin Arkan. Seurojen välinen ottelu jouduttiin kuitenkin lopettamaan, sillä Punaisen tähden kannattajat ja Bad Blue Boys aloittivat väkivaltaisuudet. Jotkut Bad Blue Boysin edustajat kokevat, että Kroatian sota alkoi tästä välikohtauksesta. Kroatian sodassa Bad Blue Boysin jäsenet taistelivat Kroatian puolella, ja koska Kroatian armeijalla ei ollut vielä omia tunnuksia, he pitivät Dinamon merkkiä. Sodan jälkeen Tuđman vaihtoi Dinamo Zagrebin nimen muutamaan kertaan, koska piti vanhaa nimeä liian serbimielisenä. Vuonna 1993 seuran nimi vaihdettiin muun maussa Croatia Zagrebiksi. Koska Dinamo Zagreb oli symboloinut Kroatian vastarintaa Jugoslaviaa vastaan, olivat kannattajat hämmentyneitä uudesta nimestä. Vuoden 1995 vaalitilaisuudessa Tuđman kutsui Dinamon kannattajia ulkomaisiksi agenteiksi. Lopulta Bad Blue Boys aloitti boikotin, jolloin seuran katsojamäärät putosivat kahdestakymmenestä tuhannesta kolmeen tuhanteen. Myöhemmin seuran nimeksi palautui Dinamo Zagreb. 2000-luvulla kannattajaryhmän toimintaa ovat leimanneet huliganismi sekä rasismi. Vuonna 2008 ryhmän jäsenet uhkasivat journalisteja graffitissa. Elokuussa 2010 Bad Blue Boys alkoi boikotoida seuran otteluita. Boikotin syy oli kannattajien mukaan Dinamon nykyjohto. Tempaus kesti yli vuoden ajan, sillä elokuussa 2011 Bad Blue Boys lopetti boikotoinnin. == Yleistä == thumb|200px|Dinamo Zagrebin kannattajia vuonna 2009. Bad Blue Boys on Dinamon kotipeleissä stadionin pohjoispäädyssä, maalin takana. Kroatian tunnetuin derby-ottelu käydään Dinamon ja Hajduk Splitin välillä. Ottelusta käytetään nimitystä Vječni derby (). Dinamolla ja Kroatian eteläosista tulevien joukkueiden välillä on ollut jännitteitä. Hajdukin ja Dinamon välistä ottelua pidetään erityisen alttiina väkivaltaisuuksille ja viime vuosina katsomoväkivaltaa on pyritty kitkemään. Bad Blue Boysin oma kauppa avattiin Zagrebissa marraskuussa 2011. == Lähteet == == Aiheesta muualla == *Virallinen kotisivu Luokka:79.31 Jalkapallo Luokka:NK Dinamo Zagreb Luokka:Ultrakannattajat
Cypripedium acaule

Cypripedium acaule on Pohjois-Amerikasta kotoisin oleva monivuotinen, suurikukkainen ruohokasvi, joka kuuluu tikankonttien sukuun ja kämmekkäkasvien heimoon. == Ulkonäkö ja koko == C. acaulen varsi on pysty, 15–60 senttimetriä korkea, lehdetön vana. Vanan molemmin puolin kasvaa suoraan maavarresta kaksi harittavaa lehteä, joiden lehtilapa on 9–30 senttimetriä pitkä, 3–15 senttimetriä leveä ja muodoltaan leveän soikea, pitkulainen, puikea tai vastapuikea. Vanaa ja lehtiä verhoaa ohut karvapeite, joka voi kosketettaessa ärsyttää ihmisen ihoa. C. acaule kukkii yksittäisin kukin huhti–heinäkuussa. Yksi kehälehdistä on erikoistunut konttimaiseksi huuleksi, joka on valkopurppura tai vaaleanpunainen ja punaviiruinen. Huuli on 3–7 senttimetriä pitkä ja sen halkaisee pituussuunnassa kapea aukko. Muut kehälehdet ovat punaruskean ja vihreän kirjavat ja 2–6 senttimetriä pitkät. Ylin sepali on suikea, puikea tai soikea ja alimmat sepalit ovat kasvaneet yhteen. Ylemmät petalit ovat tasasoukan, suikean tai puikean muotoiset, kierteiset ja alaspäin taipuneet tai hieman harittavat. == Levinneisyys == C. acaule on kotoisin laajalta alueelta Pohjois-Amerikan pohjois- ja itäosista. Kanadassa sitä esiintyy vyöhykkeellä, joka ulottuu lännessä Albertaan ja Luoteisterritorioihin ja idässä Nova Scotiaan ja Newfoundlandiin. Yhdysvalloissa sen levinneisyysalue kattaa kaikki koilliset osavaltiot ja rajautuu lännessä Minnesotaan ja Illinois’hin ja etelässä Georgiaan ja Alabamaan. == Elinympäristö == C. acaule viihtyy hiekkaisessa maaperässä varjoisissa tai puolivarjoisissa paikoissa, niin kuivissa kuin kosteissakin olosuhteissa aina 1 200 metrin korkeudelle asti. Se suosii etenkin kuivia mäntymetsiä ja kasvaa usein ohuen humuskerroksen peittämällä kallioperällä. == Käyttö == C. acaulen juuresta valmistetaan rohtoa, jota käytetään luontaislääkinnässä rauhoittamaan ja lisäämään univalmiutta. == Lähteet == == Aiheesta muualla == *United States Department of Agriculture (USDA): Cypripedium acaule *Plant List: Cypripedium acaule *Pherobase: Floral volatiles of Cypripedium acaule acaule
John Rooney

John Richard Rooney (s. 17. joulukuuta 1990 Liverpool, Englanti) on englantilainen jalkapalloilija, joka edustaa Englannin mestaruussarjassa pelaavaa Barnsleytä. Hän on Englannin jalkapallomaajoukkuetta ja Manchester Unitedia edustavan Wayne Rooneyn pikkuveli. Hänen pelipaikkansa on keskikenttäpelaaja. Hän edusti juniorina Evertonia ja Macclesfield Townia. Ensiesiintymisensä Yhdysvaltojen MLS-liigassa pelaavassa New York Red Bullsissa hän teki 16. huhtikuuta 2011 tullessaan vaihdosta kentälle viimeiseksi minuutiksi.Rodgers, Henry dominating as Red Bulls trounce Quakes New York Red Bulls Viitattu 21.8.2011. Tammikuussa 2012 Rooney teki sopimuksen Orlando Cityn kanssa. Saman vuoden lokakuussa hän siirtyi Barnsleyn riveihin. == Lähteet == * === Viitteet === Luokka:Englantilaiset jalkapalloilijat Luokka:Vuonna 1990 syntyneet Luokka:Elävät henkilöt
Ilmo Pihkala

Ilmo Pihkala (24. tammikuuta 1926, Oulu – 27. tammikuuta 1995) oli suomalainen taidemaalari, kuvataiteilija ja taidegraafikko. Pihkala debytoi taiteilijana Oulussa vuonna 1955. Hän kuului Aatto Hukkasen ympärille syntyneeseen ja vuosina 1962–1968 toimineeseen Joulukuun ryhmään. Pihkala sai Valtion ylimääräisen taiteilijaeläkkeen vuonna 1981. ==Tilaustyöt ja julkiset teokset== *Maanmittarin päivä, 1967, Pohjankartano, Oulu *Lähtölaskenta, 1969, Nuottasaaren koulu, Oulu *Avaruusääniä, 1970, Nuottasaaren koulu, Oulu *38:lla leveyspiirillä, 1968, Kuivasjärven koulu, Oulu *Lokkien juhla, 1976, Kiviniemen koulu, Oulu ==Lähteet== ==Kirjallisuutta== * ==Aiheesta muualla== *Ilmo Pihkala Suomen Kuvataiteilijat -verkkomatrikkelissa Luokka:Suomalaiset taidemaalarit Luokka:Suomalaiset taidegraafikot Luokka:Vuonna 1926 syntyneet Luokka:Vuonna 1995 kuolleet Luokka:Joulukuun ryhmä
Mumble

Mumble on vapaa alustariippumaton VoIP-ohjelmisto. Sen kohderyhmänä ovat pelaajat ja se on samankaltainen kuin TeamSpeak ja Ventrilo, muttei ole yhteensopiva niiden kanssa. Se käyttää asiakas-palvelin -mallia, jossa käyttäjät jotka haluavat keskustella ottavat yhteyden samaan palvelimeen.Mumblen usein kysytyt kysymykset Mumblen käyttöliittymä on hyvin yksinkertainen ja suurin osa kehitysresursseista käytetään hyvään äänenlaatuun ja matalaan latenssiin. Versiosta 1.1 lähtien kaikki liikenne salataan käyttäjien yksityisyyden varmistamiseksi. Versiosta 1.1.7 lähtien Mumble on tukenut Logitech G15-näppäimistön nestekidenäyttöä. == Äänenlaatu == Mumble käyttää Speex-äänenpakkausta sekä koodekkina että meluntorjuntaan. Myös CELT- äänenpakkaus on tuettu veriosta 1.2 lähtien. Mumble on optimoitu siten, että latenssi on pieni, minkä ansiosta kommunikaatio on nopeampaa. Mumble käyttää kaiunestotekniikkaa, joten sekä kaiuttimien että kuulokkeiden käyttö on mahdollista. Joissain peleissä, kuten Call of Dutyn Windows-versiossa pelaajat voivat kuulla muiden pelaajien äänet oikeista suunnista käyttämällä Positional audio -ominaisuuden mahdollistavia liitännäisiäPositional audio -tuetut pelit . == Katso myös == * TeamSpeak * Ventrilo == Lähteet == == Aiheesta muualla == * Mumblen kotisivut Luokka:Pikaviestintäohjelmat Luokka:Linux-ohjelmat Luokka:Mac OS -ohjelmat Luokka:Windows-ohjelmat Luokka:Vapaat ohjelmistot
Fallen (Burzumin albumi)

Fallen on norjalaisen yhden miehen black metal -yhtye Burzumin 7. maaliskuuta 2011 julkaistu albumi. Se debytoi Suomen virallisen listan sijalla 10. Albumin kansikuva on ranskalaisen taidemaalarin William-Adolphe Bouguereaun taulu Elegy vuodelta 1899. == Kappaleet == # # # # # # # == Arvostelut == * About.com: About.com review * AllMusic: AllMusic review * Angry Metal Guy: Angry Metal Guy review * Imperiumi: 8½/10 * Kaaoszine.fi: 5/10Kaaoszine: Levyarvio * Metal Injection: 9/10Metal Injection: Album review * Soundi: Soundi: Levyarvio == Lähteet == == Aiheesta muualla == * * Luokka:Burzumin albumit Luokka:Vuoden 2011 albumit
Salosaari

Salosaari voi tarkoittaa seuraavia: ;paikkoja: *Salosaari, saari Mikkelissä, Saimaalla *Salosaari, saari Ruokolahdella, Saimaalla ;henkilöitä: *Elina Halttunen-Salosaari (1931–2007), kirjallisuudentutkija, opettaja ja toimittaja *Kari Salosaari (1932–2015), suomalainen teatteriteoreetikko, dramaturgian opettaja ja teatteriohjaaja
Patek Philippe

Patek Philippe on sveitsiläinen kellojen valmistaja. Yhtiön tehdas ja pääkonttori sijaitsevat Geneven lounaispuolella Plan-les-Ouates’ssa. Myyntitoimisto yhtiöllä on Genevessä, Pariisissa ja Lontoossa. Lisäksi yrityksellä on Genevessä museo, jossa esitellään sen toimintaa ja historiaa. Patek Philippe on yksi kolmesta arvostetuimmasta kellovalmistajasta Audemars Piguetin ja Vacheron Constantinin kanssa. == Historiaa == Patek Philippe, alun perin Patek Philippe & Co., on perustettu vuonna 1851. Yhtiön perustajia ovat puolalaissyntyiset Antoine Norbert de Patek ja François Czapek, jotka aloittivat taskukellojen valmistuksen Genevessä vuonna 1839. Ensimmäisen rannekellonsa Patek Philippe valmisti 1868. Sternin suku osti Patek Philippen 1930-luvulla. Yhtiö on edelleen Sternien omistuksessa. Patek Philippe SA:n pääjohtaja on Thierry Stern. Hän on edellisen pääjohtajan, Philippe Sternin, poika. Patek Philippellä on hallussaan maailmanennätys kalleimmasta koskaan valmistetusta taskukellosta. Sen vuonna 1933 valmistama taskukello myytiin 1999 Sothebyn kansainvälisessä huutokaupassa 11 miljoonalla dollarilla. Kellossa on 24 erilaista toimintoa. Nykyisin kello on nähtävillä Patek Philippen yksityismuseossa Genevessä. Kellon valmistaminen oli vienyt kolme vuotta. Myös Patek Philippen Grandmaster Chime 6300A-010 on maailman kallein rannekello. Siitä maksettiin Sveitsissä hyväntekeväisyyshuutokaupassa marraskuussa 2019 runsaat 28 miljoonaa euroa. Christie’sin järjestämän huutokaupan tulot lahjoitettiin lihasrappeuman tutkimukseen. Kello tehtiin pelkästään yksi kappale, tätä huutokauppaa varten. == Kellotyypit == Patek Philippe valmistaa pääasiassa mekaanisia kelloja, jotka ovat käsinvedettäviä tai niin sanottuja automaattikelloja, jotka saavat käyntienergiansa koneiston heilahdusmassan liikkeestä. Patek Philippe valmistaa myös kvartsikoneistoja, joita käytetään pääasiassa pienikokoisemmissa naistenkelloissa. Patek Philippe valmistaa vuosittain noin 60 000 kelloa. Patek Philippen suhteellisen pienet tuotantomäärät johtuvat korkeasta käsityön määrästä: yhtiö valmistaa kellojen koneistot itse. Myös kellojen viimeistely vie runsaasti aikaa. 80 prosenttia Patek Philippen malleista valmistetaan 18 karaatin (pitoisuus 750/1000) valko-, kelta- tai punakullasta tai platinasta. Mallistoissa on myös teräksisiä kelloja. ==Lähteet == * http://www.patek.com * http://www.businessweek.com/news/2010-07-07/patek-philippe-s-stern-says-high- gold-prices-are-big-threat-.html ===Viitteet=== ==Aiheesta muualla== Luokka:Sveitsiläiset kellonvalmistajat Luokka:Kellomerkit
Heartwork

Heartwork on englantilaisen metalliyhtye Carcassin neljäs studioalbumi, joka on julkaistu vuonna 1993 levymerkillä Earache Records. Albumi nauhoitettiin Parr Street Studiosilla, Liverpoolissa touko-kesäkuussa 1993. ==Kappaleet== Kaikki kappaleet sanoittanut Jeff Walker. # # # # # # # # # # # ==Kokoonpano== *Jeff Walker - bassokitara, laulu *Michael Amott - soolokitara *Bill Steer - kitarat *Ken Owen - rummut == Aiheesta muualla == * * Luokka:Carcassin albumit Luokka:Vuoden 1993 albumit
Iso-Ruohonen

Iso-Ruohonen on Kiiminkijoen vesistöalueeseen kuuluva järvi Juorkunassa Utajärvellä Pohjois-Pohjanmaalla. Siihen laskee idästä Suotonniemen kohdalle Marttisjoki. Järven oma lyhyt laskujoki Välijoki lähtee taas Vähä-Ruohoseen aivan järven eteläpäästä. Pisaranmuotoisen järven pohjoisen perukan eli Ruohosenperän takana on pieni Peräsuo, kaakkoisrannan tuntumassa taas suuri Äyrisuo. Järven rannalla on kaksi asuinpaikkaa, molemmat itärannalla Marttisjoen laskukohdan molemmin puolin, pohjoisempana Kuusela ja etelässä Korpela. Olvasjärventieltä lännestä järvelle pääsee pariakin eri reittiä, idästä sen sijaan vain Korpelaan Kurimon ruukin Särkijärvellä ja Juorkunan yhdistävältä metsäautotieltä tulevaa tietä pitkin. Järvi on matalarantainen ja nimensä mukaisesti ruohottunut. == Lähteet == Luokka:Kiiminkijoen vesistö Luokka:Utajärven järvet
Välijoki (Utajärvi)

Välijoki on Kiiminkijoen vesistöön kuuluva noin kilometrin pituinen joki Utajärven Juorkunassa. Se lähtee Iso-Ruohosesta ja laskee Vähä-Ruohoseen Heikunniemen kohdalla. Joen putouskorkeus on vain 30 senttiä. Joen itärannan tuntumassa on suuri Äyrisuo-niminen suo. Luokka:Kiiminkijoen vesistö Luokka:Utajärven joet
Kokkojoki (Utajärvi)

Kokkojoki on Kiiminkijoen vesistöön kuuluva reilun parin kilometrin pituinen joki Utajärven Juorkunassa. Se lähtee Vähä-Ruohosen länsipäästä ja laskee Kivijärveen etelän puolen Kokkoniemen ja pohjoisen Kokkosuon välistä Vitjakankaan kohdalla järven itärannalla. Joen putouskorkeus on vain 10 senttimetriä. Jokivarsi on asumaton eikä sinne ole mitään tieyhteyttä, mutta kaakon suunnasta Salon talosta tulee jokivartta seuraileva polku Kokkoniemen tienoille asti. Luokka:Utajärven joet Luokka:Kiiminkijoen vesistö
Susanna Juhanintytär

Susanna Juhanintytär (23. joulukuuta 1747 Jalasjärvi – 9. huhtikuuta 1809 Ilmajoki) oli suomalainen karjakko. ==Elämä== Susanna Juhanintyttären vanhemmat olivat Juhani Antinpoika ja Maria Matintytär. Isänmaallinen seura etsi 1770-luvulla jokaisesta Suomen läänistä parasta säätyläistaloudessa palvellutta karjakkoa. Ehdokkaan tuli olla vähintään kolme vuotta samassa talossa työskennellyt taitava ja ahkera piika. Parhaimmistoon kuului Susanna Juhanintytär, joka palveli Jalasjärven pappilassa neljättä vuotta vuonna 1777. Kappalainen Elias Lagus todisti karjakkonsa taitavuuden ja kaikinpuolisen kunnollisuuden. Susanna oli taloudenpidossa hyvin tarkka ja sai pappilan karjan kukoistamaan. Navetta tuotti erinomaisesti. Joka lehmältä sai noin 30 kilogrammaa voita vuodessa.Suomen kansallisbiografia 9, sivu 479 Vuonna 1780 Susanna muutti suurempaan talouteen Ilmajoen kappalaisen Gabriel Alceniuksen ja tämän puolison Elisabet Reinin isännöimälle Korven tilalle Peuralan kylään. Oli tyypillistä, että maaseudun palvelusväki vaihtoi työnantajaa tuon tuostakin, mutta Susanna pysyi saman talon palveluksessa lähes kolme vuosikymmentä. Hänellä ei ollut omaa perhettä. Kaksi viimeistä elinvuottaan hän sairasteli. Hänen kuolinsyynsä oli mätäkuume. == Lähteet == * Suomen kansallisbiografia 9, ISBN 978-951-746-450-5 === Viitteet === ==Aiheesta muualla== *Kansallisbiografia.fi Luokka:Suomalaiset henkilöt Luokka:Etelä- Pohjanmaan historia Luokka:Vuonna 1747 syntyneet Luokka:Vuonna 1809 kuolleet
Salem (Massachusetts)

Salem on kaupunki Massachusettsissa, Yhdysvalloissa. Se on Lawrencen kanssa Essexin piirikunnan pääkaupunki. Salemissa oli vuoden 2009 arvion mukaan 41 361 asukasta. == Historia == Salem perustettiin vuonna 1626, kun Roger Conantin johtama uudisraivaajaryhmä saapui alueelle Cape Annista. Kaksi vuotta myöhemmin sinne saapui vielä toinen ryhmä, jota johti John Endecott. Kylää kutsuttiin alkujaan nimellä Naumkeag, joka tarkoitti intiaanikielellä kalastuspaikkaa. Nimen Salem kylä sai vuonna 1629 heprean rauhaa tarkoittavan 'šalom'-sanan mukaan. Tammikuussa 1692 pastori Samuel Parrisin tytär sairastui. Kylänlääkäri William Griggsin mukaan tytär oli noiduttu. Diagnoosin seurauksena alkoivat Salemin noitaoikeudenkäynnit, joiden seurauksena 20 ihmistä tuomittiin kuolemaan noituudesta, ja heistä 19 teloitettiin hirttämällä. Lisäksi useita kuoli vankiloissa. Seuraavana vuonna noitahysterian laannuttua vankilaan tuomitut ihmiset vapautettiin. Salemin oikeudenkäyntien jälkeen nykyisessä Yhdysvalloissa ei ole hirtetty ketään tuomittuna noituudesta. Salem kehittyi 1700-luvulla merkittäväksi kalastus-, laivanrakennus- ja merikaupan keskukseksi. Vuoteen 1790 mennessä Salem oli kasvanut Yhdysvaltain kuudenneksi suurimmaksi kaupungiksi, ja sen bruttokansantuote asukasta kohden oli maan suurin. Salemin kukoistuskauteen osui arkkitehti ja kaivertaja Samuel McIntiren uran huippuvuodet. Hän vaikutti suuresti Salemin kaupunkikuvaan, ja siksi Salemia pidetään nykyään yhtenä McIntiren edustaman federaalityylin parhaimpana esimerkkeinä. == Väestö == Kaupungin asukkaista 79,02 prosenttia on valkoisia, 6,60 prosenttia afroamerikkalaisia, 2,51 prosenttia aasialaisia ja 0,63 prosenttia intiaaneja. 5,14 prosenttia asukkaista eivät ole Yhdysvaltain kansalaisia. Kaupungin väestön keski-ikä on 37,1 vuotta. ==Kuvia kaupungista== Tiedosto:Salem Witch House II.jpg|Witch House. Tiedosto:Salem Willows Path.jpg|Puistoaluetta kaupungissa. Tiedosto:HouseOfSevenGables.jpg|Näkymä Salemin satamaan. == Lähteet == == Aiheesta muualla == *Kaupungin kotisivut Luokka:Massachusettsin kaupungit Luokka:Essexin piirikunta (Massachusetts)
Brasiliansarvikonna

Brasiliansarvikonna tai amazoninsarvisammakko (Ceratophrys cornuta) on Etelä- Amerikan sademetsissä yleisenä elävä sammakkolaji. == Ulkonäkö ja koko == Brasiliansarvikonna kasvaa 10–20 cm pitkäksi. Se on muodoltaan pyöreä ja yhtä leveä kuin pitkäkin. Pahkainen iho on väriltään ruskea tai punainen tummanruskein kuvioin. Silmäluomissa sijaitsevat sarvimaiset kyhmyt auttavat brasiliansarvikonnaa piiloutumaan kasvillisuuteen. Suuressa päässä on erittäin leveä suu, jolla se voi pyydystää lähes itsensä kokoisia saaliita. Suun leveys on yli puolitoista kertaa eläimen pituus. Naaraat ovat suurempia kuin koiraat.Ceratophrys cornuta Amphibia Web 2011. Berkeley, California == Levinneisyys == Brasiliansarvikonna on levinnyt Amazonin altaaseen Kolumbiassa, Guyanaan, Ecuadorin eteläosiin, Peruun, Boliviaan ja Koillis- Brasiliaan. Sitä saattaa olla myös Venezuelan puolella. == Käyttäytyminen ja lisääntyminen == Brasiliansarvikonna on hidasliikkeinen, joten se piilottelee lehtien joukossa odottaen saaliin lähestymistä. Paritteluaikana koiraiden voimakas kurnutus muistuttaa lehmän mylvintää. Naaras laskee munat veteen sadekaudella.O’Shea M. & Halliday T.: Matelijat ja sammakkoeläimet. Readme.fi/Dorling Kindersley, 2009. ISBN 978-952-220-174-4. Poikasilla on ruskea selkä ja kellanvihreä vatsa. Ne ovat ahnaita petoja ja syövät lähinnä muita sammakontoukkia. Aikuiset brasiliansarvikonnat ovat aktiivisia lähinnä öisin, mutta toukat liikkuvat yötä päivää. == Lähteet == == Aiheesta muualla == *Luonnontieteellinen keskusmuseo: Ceratophrys cornuta *ITIS: Ceratophrys cornuta *Sammakkolampi: Sarvisammakot Luokka:Sammakkoeläimet Luokka:Lemmikkieläimet
The Garden of Love

"The Garden of Love" on William Blaken runo. Se kuuluu hänen kokoelmaansa Songs of Experience. Runon "The Garden of Love" Blake kirjoitti ilmaistakseen ajatuksiaan seksuaalisuuden luonnollisuudesta ja siitä miten järjestynyt uskonto, etenkin Blaken ajan puhdasoppinen kristillinen kirkko aiheutti saarnojensa ja sääntöjensä kautta luonnollisten halujen tukahtumisen. Hänen aikanaan tuollaisen ilmaiseminen oli hyvin rohkeaa, ja sanat "Chapel" ja "priests" olivat suorasukainen hyökkäys anglikaanista kirkkoa vastaan. Blaken närkästys aiheestaan käy ilmi toisesta rivistä, jossa hän puhuu sen näkemisestä "mitä en ole koskaan nähnyt" ("what I had never seen"). On kiinnostavaa, että hän sanoo ettei ole "koskaan" nähnyt sitä, vaikka hän on koko ikänsä ollut varsin hyvin selvillä kirkon suhtautumisesta seksuaalisuuteen. Se voikin ehkä ilmaista, että hän puhuu sellaisen viattoman näkökulmasta, joka on juuri astunut kokemuksen piiriin ja on järkyttynyt ja surullinen siitä, miten kirkko on kirjaimellisesti murskannut ja tehnyt tyhjäksi hänen aiemmat vapautensa. "A chapel was built in the midst/ Where I used to play on the green" ("Sinne on noussut kappeli,/ missä ennen leikin viheriöllä"): ja siinä sanalla "green" (viheriö) on erityistä merkittävyyttä, sillä se heijastaa viattomuuden vastarunoa "The Echoing Green" jossa "green" edustaa aiempaa viatonta vapautta, kuten myös ilmeisempi sana "play" (leikkiä). Runon on suomentanut Risto Ahti nimellä "Rakkauden puutarha", ja se on julkaistu kokoelmassa William Blake & vimmainen genius (Sanasato, 2001. ISBN 952-5086-44-5). ==Runo== ==Lähteet== *"The Garden of Love," by William Blake *"The Garden of Love", Tate Gallery Luokka:Runot
Grumman F3F

Grumman F3F oli viimeinen Yhdysvaltain laivaston kaksitasoinen hävittäjä. Se otettiin käyttöön vuonna 1936 ja sen käytöstä luovuttiin vuoden 1941 lopussa siten, että hävittäjä ei osallistunut toiseen maailmansotaan. Koneen tilalle hankittiin aluksi Brewster F2A Buffalo. F3F:n pohjalta kehitettiin yksitasoinen F4F Wildcat, joka lopulta korvasi sen. Ensimmäisen mallin moottoriteho oli 700 hevosvoimaa ja huippunopeus 372 km/h. Toisessa ja kolmannessa mallissa moottorina oli 950 hv Wright R-1820 Cyclone, jolla nopeus oli 418 km/h. Lakikorkeus oli lähes 1 200 metriä edeltäjäänsä suurempi. Aseistuksena oli 12,7 millimetrin ja 7,62 millimetrin konekivääri. Ulkopuolinen ripustusaseistus käsitti max. 105 kg pommeja.Chant, C., 2008: s. 150–151 ==Lähteet== *Chant, Chris: II Maailmansodan lentokoneet – 300 konetyyppiä kaikkialta maailmasta, Karisto, 2008, Hämeenlinna (suom. Petri Kortesuo) Alkuteos Aircraft of World War II, Amber Books, 1999, Thaimaa ISBN 978-951-23-5025-4 ===Viitteet=== ==Aiheesta muualla== *http://www.history.navy.mil/photos/ac-usn22/f-types/f3f.htm *http://www.fiddlersgreen.net/models/aircraft/Grumman-F3F.html F03F Luokka:Yhdysvaltalaiset hävittäjälentokoneet Luokka:1930-luvun hävittäjälentokoneet
Nurmon museo

Nurmon museo on Nurmoo-Seuran ylläpitämä museo, joka sijaitsee Seinäjoella, Nurmon Teponkylässä. Museossa on Nurmon vaakuna tienpuoleisessa seinässä. Vaakuna siirrettiin v. 2009 kuntaliitoksen jälkeen Nurmo-talolta (ent. kunnantalo) Nurmon museolle. == Museon rakennuksia == Museoon kuuluvia rakennuksia: * Tuparati vuodelta 1796, jossa mm. siirtokarjalaisten evakkohuone. * Lutti vuodelta 1829. * Suutarin ja kutojan pihatupa. * Kirkkoaitta vuodelta 1693. Museoon kuuluu myös liiveri, paja, kytökämppä jne. == Pysyväisnäyttelyssä pienoismalleja == * Nurmonjoki-varren asutuksesta 1770-luvulla * Nurmolainen pihapiiri 1850-luvulla * Äyräpään taistelusta 5.3.1940 * Sekä vaihtuvia näyttelyitä == Lähteet == == Aiheesta muualla == *Nurmon museo Seinäjoen kotisivuilla *Nurmoo-seura Luokka:Nurmo Luokka:Seinäjoen museot
Bloomsbury

Bloomsbury on Lontoon kaupunginosa, joka sijaitsee Lontoon Cityn pohjoispuolella Euston Roadin ja Holbornin välissä. Se kuuluu Camdenin kaupunkipiiriin. Kaupunginosassa sijaitsevat muun muassa British Museum ja Royal Academy of Dramatic Art. Se on myös ympäri Lontoota levittäytyneen Lontoon yliopiston keskus. Bloomsbury, alun perin Blemundsbury, on saanut nimensä William de Blemundilta, joka hankki alueen omistukseensa vuonna 1201. 1900-luvun alkupuolella Bloomsburyssä kokoontui taiteilijoiden ja oppineiden ryhmä, joka tunnetaan kaupunginosan mukaan Bloomsburyn ryhmänä. Siihen kuuluivat esimerkiksi kirjailija Virginia Woolf ja taloustieteilijä John Maynard Keynes. == Lähteet == == Aiheesta muualla == Luokka:Camden Luokka:Lontoon kaupunginosat
Bloomsbury (täsmennyssivu)

Bloomsbury voi tarkoittaa seuraavia asioita: * Bloomsbury, Lontoon kaupunginosa * Bloomsbury, kunta New Jerseyssä, Yhdysvalloissa * Bloomsbury Publishing, brittiläinen kustantamo * Bloomsburyn ryhmä, brittiläinen taiteilijaryhmä * Bloomsbury Theatre, teatteri Lontoossa.
Virkatodistus

Virkatodistus on Suomessa virallinen, paperille laadittava todistus (asiakirja) henkilön väestötietojärjestelmässä (VTJ) olevista henkilötiedoista. Tiedot ovat viranomaisten itsensä hankkimia. Todistus varmennetaan yleensä sekä myöntäneen tahon leimalla että virkailijan allekirjoituksella – nykyisin myös sähköisesti. Virkatodistusta tarvitaan nykyään harvemmin kuin ennen, koska viranomaiset, jotka todistusta ovat aiemmin vaatineet, saavat nykyään tiedot suoraan väestötietojärjestelmästä. Virkatodistusta tarvitaan kuitenkin yhä esimerkiksi perunkirjoitusta ja adoptiota varten tai pankille hoidettaessa kuolleen ihmisen raha-asioita. Passin tai ajokortin hankkimista varten sitä ei enää nykyään tarvita. Virkatodistuksen voi tilata oman evankelis-luterilaisen seurakunnan aluekeskusrekisteristä tai Suomen ortodoksisen kirkon keskusrekisteristä tai mistä tahansa Digi- ja väestötietoviraston palvelupisteestä. Aikaisemmin virkatodistukset tilattiin seurakunnista suoraan, mutta vuonna 2010 Suomen ortodoksinen kirkko keskitti kaikki keskusrekisteri- ja sukuselvityspalvelut yhteisen palvelukeskuksen alaisuuteen Kuopioon. Myös Suomen evankelis- luterilaisen kirkon seurakunnat ovat siirtyneet aluekeskusteristereihin, jotka tarjoavat kirkonkirjapalveluita. Virkatodistuksesta voi – käyttötarkoituksesta riippuen – käydä ilmi mm. seuraavat tiedot: * Täydellinen nimi (myös kutsuma- ja mahd. entiset nimet) * Henkilötunnus (nykyisin vain käyttötarkoituksen niin vaatiessa) * Perhesuhdetiedot (vanhemmat, sisarukset, lapset, puoliso) * Syntymäpaikka * Kuolinpaikka (mm. perunkirjoitusta varten) Kotimaisten kielten lisäksi virkatodistuksen saa usein tilattua myös ainakin englanniksi, ranskaksi ja saksaksi. == Historia == Virkatodistus oli vuodesta 1886 lähtien käytössä ollut yhteisnimitys niille todistuksille, kaste- ja kuolinluettelo- otteille sekä kirkolliskokouksen pöytäkirjaotteille, jotka kirkkoherranvirasto tarvittaessa laati virkatodistusta hakevalle maksua vastaan. Vuodesta 1922 lähtien myös maksullinen ote kirkonkirjoista tai siviilirekisteristä. Aiemmin kirkonkirjoihin perustunutta virkatodistusta kutsuttiin myös papinkirjaksi tai papintodistukseksi. Nykyään virkatodistusta kutsutaan elossaolotodistukseksi ja sen antavaa viranomaista Digi- ja väestötietovirastoksi. == Lähteet == Luokka:Oikeudelliset asiakirjat
Karma (Valko-Venäjä)

Karma () eli Korma () on pieni 7 448 asukkaan kaupunkimainen taajama ja samannimisen 15 456 asukkaan maaseutuvaltaisen hallintopiirin keskus Homelin alueen pohjoisosissa Valko-Venäjällä. Dneprin sivuhaara Sož virtaa keskustaajaman itäpuolitse kohti etelää. == Lähteet == == Aiheesta muualla == *Lyhyt kuvaus Karman taajamasta ja piiristä (BYcity.org) *КОРМА - Lyhyesti kaupunkimaisesta taajamasta (dorogiby.info) *Keskustan kartta (BYcity.org) *WikiMapia karttalinkki kaupunkimaiseen taajamaan, kohteiden selitykset pääosin tai *Neuvostoliiton aikaista topografikarttaa alueesta *Kuvia Karma rakennuksista ja raunioista Luokka:Valko-Venäjän kaupunkityyppiset taajamat Luokka:Homelin alue
Anna kyynelten tulla, pyysi poliisi

Anna kyynelten tulla, pyysi poliisi () on Philip K. Dickin vuonna 1974 ilmestynyt tieteisromaani. Teoksen on suomentanut WSOY:lle vuonna 1993 Matti Rosvall. Lähitulevaisuuden poliisivaltioksi muuttuneeseen Yhdysvaltoihin sijoittuvassa teoksessa kuuluisa pop-laulaja havahtuu tilanteeseen, jossa kukaan ei enää tunnista häntä. Ensimmäiseksi hänen pitää selvittää, miten kontrolloidussa yhteiskunnassa pärjää ilman henkilötietoja. == Lähteet == == Aiheesta muualla == * Rich Horton: Flow My Tears, the Policeman Said. The SF Site 2007. Luokka:Yhdysvaltalaiset tieteisromaanit Luokka:Vuoden 1974 kirjat Luokka:Philip K. Dickin teokset
Justin Cronin

Justin Cronin (s. 1962) on yhdysvaltalainen kirjailija. Hän on kirjoittanut muun muassa kolmiosaisen fantasiasarjan The Passage, johon kuuluvat Ensimmäinen siirtokunta (2010), Linnake (2012) ja Peilikaupunki (2016). Kirjasarjan pohjalta on tehty samanniminen televisiosarja, joka alkoi vuonna 2019. Se kuitenkin keskeytettiin ensimmäisen tuotantokauden jälkeen. Cronin on toiminut myös englannin kielen professorina Ricen yliopistossa. ==Bibliografia== * A Short History of the Long Ball (1990) * Mary and O'Neil (2001) * The Summer Guest (2004) ===Suomennetut teokset=== * * * ==Lähteet== Luokka:Yhdysvaltalaiset tieteiskirjailijat Luokka:Yhdysvaltalaiset fantasiakirjailijat Luokka:Vuonna 1962 syntyneet Luokka:Elävät henkilöt
Seveson onnettomuus

Seveson onnettomuus oli Italian Sevesossa 10. heinäkuuta 1976 kello 12.37 tapahtunut räjähdysonnettomuus. Onnettomuudessa kemiantehdas ICMESA:n B-rakennuksessa olevasta kemiallisesta reaktorista vapautui venttiilin avauduttua huonojen turvajärjestelyjen takia ilmaan kuusi tonnia kemikaaleja, josta yksi kilogramma oli dioksiini TCDD:tä. TCDD on yksi voimakkaimmista synteettisistä myrkyistä ja karsinogeeni. Web archive 2011 Ihmisiä ei kuollut välittömään dioksiinimyrkytykseen, mutta dioksiini tappoi tuhansia eläimiä. Ihmisille aiheutui klooriakneksi kutsuttuja iho-oireita, ja lapsia joutui sairaalaan. Vuonna 1978 alueella piti teurastaa 80 000 eläintä, jottei TCDD siirtyisi ravintoketjuihin. Vuonna 2009 tehdyn tutkimuksen mukaan eräät syövät ovat alueella lisääntyneet. Kemiantehtaan lähialue evakuoitiin ja aidattiin. Viisi ICMESA:n työntekijää asetettiin syytteeseen. Saksalainen kemisti Jörg Sambeth oli tehnyt tehtaalle korjaussuunnitelman ennen katastrofia, mutta sitä ei toteutettu suunnitellussa muodossa. Tehtaan alkuperäiset rakennussuunnitelmat olivat myös erilaiset kuin tehtaan lopullinen toteutus; alkuperäiset suunnitelmat oli hylätty niiden kalleuden vuoksi. Tehtaan alueelta kuorittiin pois saastunut maa, joka haudattiin eristyksiin syvälle maahan. Terroristijärjestö Prima Linea murhasi 5. helmikuuta 1980 Monzassa ICMESA:n Seveson tehtaan tuotantopäällikön, insinööri Paolo Paolettin, ja selitti teon terveydenhuoltoa edistäväksi toimenpiteeksi. == Seveso-direktiivi == Seveson suuronnettomuus johti Euroopan unionin alueella vastaavien onnettomuuksien ehkäisyä ja torjuntaa koskevan lainsäädännön laatimiseen. Alkuperäistä Seveso-direktiiviä on myöhemmin muutettu Intian Bhopalissa, Ranskan Toulousessa ja Alankomaiden Enschedessä tapahtuneiden onnettomuuksien myötä. Direktiivi velvoittaa vaarallisia kemikaaleja varastoivia ja käsitteleviä laitoksia, ja sen tarkoituksena on riskienhallinnan kautta ehkäistä vastaavien suuronnettomuuksien tapahtumista sekä vähentää näiden laitosten aiheuttamia haitallisia ihmisiin ja ympäristöön kohdistuvia vaikutuksia. Euroopan unionin alueella direktiivin piirissä on 12 000 teollisuuslaitosta. Seveso-direktiivin käyttöönoton myötä teollisuuslaitosten suuronnettomuuksista on tullut Euroopan unionin alueella harvinaisia. Direktiivi on toiminut mallina vastaavalle lainsäädännölle maailmanlaajuisesti useissa maissa. Suomessa vaarallisten kemikaalien laajamittaista varastointia ja käsittelyä valvova viranomainen on Turvallisuus- ja kemikaalivirasto Tukes, joka valvoo tuotantolaitosten velvoitteiden toteutumista luvituksen, tarkastusten ja asiakirjavalvonnan kautta. ==Katso myös== *Bhopalin onnettomuus == Lähteet == == Aiheesta muualla == * *Duocemin: Mistä niitä dioksiineja oikein tulee? *Clinical Toxicology – Seveso: The Tragedy Lingers On Luokka:Vuoden 1976 onnettomuudet Luokka:Onnettomuudet Italiassa Luokka:Teollisuuskatastrofit Luokka:Ympäristökatastrofit Luokka:Räjähdysonnettomuudet Luokka:Ympäristöterveys
Skutskär

Skutskär on Daljoen suulla Ruotsissa sijaitseva taajama. Se kuuluu pääosin Älvkarlebyn kuntaan, jonka keskustaajamana se toimii. Pieniltä osin lännessä Skutskär kuuluu kuitenkin myös Gävlen kuntaan. Koska nämä kunnat sijaitsevat eri lääneissä, niin myös taajama kuuluu kahteen eri lääniin: Uppsalan lääniin ja Gävleborgin lääniin. Vuoden 2010 lopussa Skutskärissä oli 6 075 asukasta. Skutskäristä on vain 15 kilometrin matka luoteessa sijaitsevaan Gävlen kaupunkitaajamaan. Skutskär on myös rautatiepaikkakunta. Junat lakkasivat pysähtymästä Skutskärissä vuonna 1975, mutta vuonna 2006 ne alkoivat pysähtyä paikkakunnalla uudelleen. Junayhteydet mahdollistavat pendelöinnin Gävleen sekä etelään Uppsalaan ja Tukholmaan. Taajamassa sijaitsee Skutskärin kirkko. ==Väestönkehitys== ==Lähteet== Luokka:Ruotsin kuntien keskustaajamat * Luokka:Gävlen kunta
Arseenipentoksidi

Arseenipentoksidi eli arseeni(V)oksidi (As2O5) on epäorgaaninen yhdiste ja yksi arseenin oksideista. Ainetta käytetään muiden arseeniyhdisteiden valmistukseen ja puunsuoja-aineena. Arseenipentoksidista käytetään myös nimiä diarseenipentoksidi, arseenihappoanhydridi ja arseenianhydridi. ==Ominaisuudet== Arseenipentoksidi on rakenteeltaan monimutkainen polymeerinen yhdiste. Puolet arseeniatomeista ovat sitoutuneet happiatomeihin tetraedrisesti rakenteeksi, joka vastaa kaavaa AsO4, ja puolet muodostavat happiatomien kanssa oktaedrin, joka vastaa rakennetta AsO6. Nämä tetdraedriset ja oktaedriset rakenteet jakavat keskenään jonkin kulmiensa happiatomeista ja muodostavat polymeerisen rakenteen. Ulkonäöltään yhdiste on valkoista kiinteää jauhetta, joka on hygroskooppista eli sitoo ilman kosteutta.G. O. Doak, G. Gilbert Long & Leon D. Freedman :Arsenic Compounds, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 9.3.2011 Arseenipentoksidi hajoaa arseenitrioksidiksi ja hapeksi, kun sitä kuumennetaan 315 °C:n lämpötilaan. Typpi-ilmakehässä kuumennettaessa se pysyy kuitenkin stabiilina aina 740 °C:n lämpötilaan.Sabina C. Grund, Kunibert Hanusch & Hans Uwe Wolf: Arsenic and Arsenic Compounds, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 9.3.2011 :As2O5 → As2O3 \+ O2 Arseenipentoksidi on vahva hapetin ja kykenee hapettamaan muun muassa suolahapon kloorikaasuksi ja pelkistyy helposti hiilen avulla metalliseksi arseeniksi. Yhdiste on hapan oksidi ja muodostaa veteen liuotettuna arseenihappoa. :As2O5 \+ 3 H2O → 2 H3AsO4 ==Valmistus== Arseenipentoksidia saadaan hapettamalla arseenitrioksidia hapella paineen alaisena tai vaihtoehtoisesti typpihapolla, jolloin muodostuu arseenihappoa. Arseenihaposta saadaan arseenipentoksidia poistamalla siitä vettä 200 °C:n lämpötilassa tai fosforipentoksidin avulla. ==Käyttö== Arseenipentoksidista valmistetaan muita arseeniyhdisteitä, joita käytetään rikkaruoho- ja hyönteismyrkkyinä, fungisideina ja väriaineina. Yleinen käyttökohde on arseenia, kuparia ja kromia sisältävät lahoamista estävät puunsuoja-aineet. ==Myrkyllisyys== Useiden muiden arseeniyhdisteiden tavoin arseenipentoksidi on erittäin myrkyllistä. Yhdiste aiheuttaa ihon, hengitysteiden ja silmien ärsytystä, hengitysvaikeuksia ja huonovointisuutta. Suurille määrille altistuminen voi johtaa kuolemaan. Arseenipentoksidin on todettu aiheuttavan syöpäkasvaimia ihmiselle eli olevan karsinogeeninen. Arseenipentoksidin myrkyllisyyden vuoksi sitä ei ole saanut käyttää puunsuoja- aineena Suomessa vuodesta 2007 lähtien. ==Lähteet== ==Aiheesta muualla== *Arseenipentoksidin (kidevedellisen) käyttöturvallisuustiedote, Sigma Aldrich, viitattu 26.12.2014. Luokka:Arseeniyhdisteet Luokka:Oksidit
Petra Martić

Petra Martić (s. 19. tammikuuta 1991 Split) on kroatialainen tennispelaaja. Parhaimmillaan hän on ollut kaksinpelissä WTA-listan sijalla 28 tammikuussa 2019 ja nelinpelissä sijalla 53 maaliskuussa 2014. Vuonna 2008 Martić voitti Zagrebin ITF-turnauksen, oltuaan maailmanlistan sijalla 371. Finaalissa hän voitti Yvonne Meusburgerin, joka oli maailmanlistan sijalla 101. Portorožin WTA-turnauksessa hän pääsi puolivälieriin voittamalla toisella kierroksella sijalla 64 olleen Klára Zakopalován. Puolivälierässä Martić hävisi kuitenkin Julia Görgesille. Vuonna 2009 Martić pelasi ensimmäistä kertaa Grand Slam -turnauksen pääsarjassa Ranskan avoimissa. Hän voitti ensimmäisellä kierroksella Mara Santangelon, mutta hävisi toisella kierroksella Aleksandra Wozniakille. Heinäkuussa Martić pääsi puolivälieriin Budapestin WTA- turnauksessa, jossa voitti mm. maailmanlistan sijalla 47 olleen Lucie Šafářován. Yhdysvaltain avoimissa hän voitti Séverine Brémond Beltramen, mutta hävisi toisella kierroksella Caroline Wozniackille. Syyskuussa hän voitti Biellan ITF-turnauksen. Vuonna 2010 Martić voitti Pariisin WTA-turnauksen ensimmäisellä kierroksella maailmanlistan sijalla 15 olleen Yanina Wickmayerin. Miamissa hän puolestaan voitti Aravane Rezaïn (WTA 21). Wimbledonissa hän pääsi toiselle kierrokselle, jossa hävisi Marion Bartolille. Vuonna 2011 Australian avoimissa hän voitti avauskierroksella Sophie Fergusonin, mutta hävisi toisella kierroksella Agnieszka Radwańskalle. Bogotán WTA-turnauksessa Martić pääsi välieriin. Wimbledonissa 2011 hän hävisi toisella kierroksella Tsvetana Pironkovalle ja Yhdysvaltain avoimissa 2011 toisella kierroksella Anastasija Pavljutšenkovalle. Australian avoimissa 2012 Martić karsiutui jo ensimmäisellä kierroksella. Samana vuonna Ranskan avoimissa hän ylsi neljännelle kierrokselle voitettuaan sijoittamattoman Michaëlla Krajicekin, kahdeksanneksi sijoitetun Marion Bartolin sekä 29:nneksi sijoitetun Anabel Medina Garriguesin. Neljännellä kierroksella hän hävisi kymmenenneksi sijoitetulle Angelique Kerberille lukemin 6–3, 7–5. == Lähteet == == Aiheesta muualla == * * Luokka:Kroatialaiset tennispelaajat Luokka:Vuonna 1991 syntyneet Luokka:Elävät henkilöt
Brittiläinen Antarktiksen alue

Brittiläinen Antarktiksen alue () on Yhdistyneen kuningaskunnan vaatima, Antarktiksella sijaitseva merentakainen alue. Se käsittää 1 709 400 neliökilometrin kokoisen alueen, jonka rajoina ovat 60. eteläinen leveyspiiri ja 20. sekä 80. läntinen pituuspiiri. Yhdistynyt kuningaskunta esitti ensimmäisen Antarktista koskevan aluevaatimuksensa vuonna 1908 ja siitä tuli virallisesti merentakainen alue 3. maaliskuuta 1962. Brittiläinen Antarktiksen alue on suurelta osaltaan päällekkäinen Chilen ja Argentiinan vaatimien alueiden kanssa. Alueella ei ole pysyvää asutusta, mutta Iso-Britannia ylläpitää alueella useiden muiden valtioiden tavoin tutkimusasemia, joista suurin osa sijaitsee Eteläisillä Shetlandinsaarilla. == Maantiede == Brittiläiseen Antarktiksen alueeseen kuuluvat Antarktiksen niemimaa, Eteläiset Shetlandsaaret ja Eteläiset Orkneysaaret, Weddellinmeri sekä etelänavalle asti ulottuva maa-alue. Ainoastaan noin 0,7 % alueesta on jäätöntä, muuten aluetta peittää paikoin jopa viisi kilometriä paksu mannerjäätikkö. Alueen korkein huippu Mount Jackson kohoaa 3 184 metrin korkeuteen. Alueen keskustassa vuoden keskimääräinen lämpötila vaihtelee −50 °C ja −60 °C välillä. Lähempänä rannikkoa on lämpimämpää, keskimäärin noin −10 °C ja −20 °C välillä. Alueella sataa myös enemmän lunta. Tuulen voimakkuus on vähäinen, mutta paikoittain esiintyy voimakasta katabaattista tuulta. Sisämaan kasvillisuus on harvaa ja alkeellista, siellä selviävät ainoastaan jäkälät sekä lehtisammalet. Lähellä rannikkoa, jossa maa on kesäisin jäätöntä, kasvavat ainoat Etelämantereella esiintyvät siemenkasvilajit etelämantereenlauha sekä Colobanthus quitensis. Antarktiksen niemimaa ja sen saaret ovat lintujen suosimia pesimisalueita. Alueella esiintyy seitsemän pingviini- ja kuusi hyljelajia. == Lähteet == == Aiheesta muualla == Luokka:Etelämantereen aluevaatimukset Luokka:Yhdistyneen kuningaskunnan erillisalueet
Trajan Langdon

Trajan Langdon (s. 13. toukokuuta 1976 Palo Alto) on yhdysvaltalainen entinen koripalloilija. Hän voitti urallaan kaksi Euroliigan-mestaruutta sekä kahdeksan kansallista mestaruutta. == Ura == === Seurajoukkueet === Langdon pelasi koripallon lisäksi baseballia, jossa MLB-seura San Diego Padres varasi hänet vuonna 1994. Hän pelasikin koripallon ohella baseballia vielä yliopistossa. Langdon edusti yliopistokoripallossa Duken yliopistoa, ja viimeisenä kautena hän johdatti joukkueensa NCAA:n loppuotteluun. Yliopistouransa jälkeen hänet varattiin NBA:han ja kaudet 1999–2002 hän edusti Cleveland Cavaliersia. Ensimmäisenä NBA-kautena hän pelasi vain kymmenen ottelua loukkaantumisen takia, mutta toisena kautena Langdon teki 6,0 pistettä ottelua kohden. Kausi 2001–2002 oli hänen viimeisensä NBA:ssa ja hän siirtyi seuraavaksi kaudeksi Benetton Trevisoon, jossa hän voitti Italian mestaruuden. Langdon edusti seuraa yhden kauden ajan ja siirtyi tämän jälkeen Efes Pilseniin. Kauden 2004–2005 hän pelasi Moskovan Dynamossa, mutta vuodesta 2005 lähtien Langdon pelasi TsSKA Moskovassa. Seuran paidassa hän voitti Euroliigan mestaruuden vuosina 2006 ja 2008. Kauden 2010–2011 päätteeksi Langdon ilmoitti lopettavansa ammattilaiskoripallon. === Maajoukkue === Langon on edustanut Yhdysvaltojen alle 18-vuotiaiden maajoukkueessa. Hän oli myös mukana vuoden 1998 MM-kilpailuissa, joissa Yhdysvallat voitti pronssia. Langdon pelasi kisoissa seitsemän ottelua, joissa hän teki keskimäärin 2,9 pistettä. == Lähteet == == Aiheesta muualla == *Euroliigan pelaajaprofiili *NBA:n pelaajaprofiili *Lega Basketin pelaajaprofiili Luokka:Yhdysvaltalaiset koripalloilijat Luokka:Vuonna 1976 syntyneet Luokka:Elävät henkilöt
Calamnius

Calamnius on suomalainen sivistys- ja pappissuku, jonka historia tunnetaan 1500-luvulta lähtien. Suvun kantaisä oli Kalajoen kirkkoherra, rovasti Petrus Michaelis (Petter) Arctophilacius (1575–1647), alkuperäiseltä nimeltään Pieti Mikonpoika Mattila, lohtajalaisen kauppiaan Mikko Matinpoika Mattilan poika.Kirjastovirma henkilögalleria : Pietari Arctophilacius == Suvun jäseniä == * Gabriel Calamnius (1695–1754), pappi ja runoilija * Johan Calamnius (1838–1891), tuomiorovasti ja kirjailija * Josef Calamnius (1660/1665–1716), pappi ja runoilija * Karl Gabriel Calamnius (1798–1866), pappi, kirkkoherra ja lääninrovasti * Oscar Calamnius (1866–1925), tuomari ja Uudenkaarlepyyn pormestari * Rurik Calamnius (1872–1921), pappi ja runoilija * Sixtus Viktor Calamnius (1826–1897), virkamies, ylitirehtööri * Atte Kalajoki (1914–2004), ent. Calamnius, opettaja, pakinoitsija ja kirjailija * Mikko Kalajoki (s. 1972), kirjailija * Ilmari Kianto (1874–1970), ent. Calamnius, kirjailija * Uolevi Kianto (1917–2000), toimittaja ja kirjailija * Catharina Sofia Topelius (1791–1868), o.s. Calamnius, Zachris Topeliuksen äiti * Esko Virtala (1864–1927), oik. Edvin Calamnius, tullihoitaja ja kirjailija == Lähteet == == Aiheesta muualla == * Calamnius-sukuseuran sivut Luokka:Suomalaiset suvut
Professionalnaja basketbolnaja liga

Professionalnaja basketbolnaja liga (PBL) (, ) oli Venäjän koripallon pääsarja vuosina 2010–2013. Se perustettiin vuonna 2010 Superliigan tilalle. Liigan ensimmäisellä kaudella, 2010–2011, mestaruuden voitti PBK TsSKA Moskova. Myös kahtena muuna kautena TsSKA Moskova voitti sarjan mestaruuden. Kesällä 2012 sarjan johto päätti, että kausi 2012–2013 on sarjan viimeinen ja PBL-seurat liittyisivät osaksi VTB-liigaa. == Mestarit == * 2011: PBK TsSKA Moskova * 2012: PBK TsSKA Moskova * 2013: PBK TsSKA Moskova == Lähteet == == Aiheesta muualla == *Virallinen kotisivu Luokka:Venäjän koripallosarjat
Astroidi

Astroidi on tasokäyrä, nelikulmainen hyposykloidi. Astroidit ovat myös superellipsejä: Kaikki astroidit ovat eri mitoin toteutettuja versioita käyrästä joka noudattaa seuraavaa yhtälöä :x^{2/3} + y^{2/3} = 1. \, Käyrän nykyinen nimi tulee Kreikan sanasta "tähti". Käyrällä on ollut erilaisia nimiä, kuten englannin tetracuspid. Se on lähes samanmuotoinen ellipsin evoluutan kanssa. Ympyrä säteeltään 1/4 osa vierii isomman ympyrän (säde = 1) sisäpuolella ja piste piirtää kehän sisään astroidin. Astroidin parametriesitys on: :x=\cos^3\theta,\qquad y=\sin^3\theta. Jos astroidin luoneen kehän sisällä vierineen ympyrän säde on a niin sen ala on \frac{3}{8} \pi a^2 ja kehän pituus on 6a. Astroidikäyrää on ensimmäisenä käsitellyt Johann Bernoulli vuonna 1690. Nimensä se on kuitenkin saanut vasta 1800-luvun alkupuolella. ==Astroidi populaarikulttuurissa== * Steelmarkin, alun perin U.S. Steel, logo sisältää kolme astroidia; väriltään sininen, keltainen ja punainen. * Sieltä se on lainattu logoksi Pittsburgh Steelersin kypärään ja fanituotteisiin vuodesta 1962. * Sen voi löytää myös monista terästuotteita ja purkitetuista tuotteista yhdysvalloissa. ==Katso myös== * Deltoidi eli kolmikulmainen hyposykloidi. * Lp-avaruus. ==Lähteet== == Aiheesta muualla == * "Astroid" at The MacTutor History of Mathematics archive * Article on 2dcurves.com * Visual Dictionary Of Special Plane Curves, Xah Lee * Bars of an Astroid by Sándor Kabai, The Wolfram Demonstrations Project. Luokka:Käyrät pl:Asteroida (geometria)
Place Édith Piaf

thumb|Metron sisäänkäynti Édith Piaf – aukiolla Place Édith Piaf on aukio Pariisissa rue Belgrandin, rue du Capitaine Ferberin ja rue de la Pyn risteyksessä. Se on saanut nimensä laulajattaren Édith Piafin mukaan. Pariisin kaupungin pormestari, Bertrand Delanoë avasi aukion 11. lokakuuta 2003, kun Piafin kuolemasta oli kulunut 40 vuotta. Aukiolla on myös Piafin patsas. Luokka:Édith Piaf Luokka:Pariisin aukiot
Kastsjukouka

Kastsjukouka () eli Kostjukovka () on noin 9 500 asukkaan teollisuustaajama Homelin suurkaupungin luoteispuolella Homelin alueella Valko-Venäjällä. Hallinnollisesti Kastsjukouka on kaupunkityyppinen työläistaajama ja osa Homelin kaupunkipiiriä. Kastsjukoukan taajaman kaakkoisosia hallitsee teollisuusalue, jossa toimii suuri Gomelsteklo-lasitehdas (Gomelglass). Sen tuotantoa kuten ikkunalaseja käytetään erityisesti Valko-Venäjällä, Venäjällä ja Ukrainassa, mutta toimituksia on yhteensä yli 20 maahan (myös Suomeen). Homelista Žlobinin kautta esimerkiksi pääkaupunki Minskiin ja toisaalta Mahiljoun ja Oršan suuntaan kulkevalla rautatiellä on asema Kastsjukoukassa. Myös maantieyhteydet ovat hyvät: pohjoisesta saapuvalta valtatie M8:lta () johtaa vilkkaasti liikennöity maantie (Gomelskaja Ulitsa) Homeliin Kastsjukoukan läpi. == Lähteet == Luokka:Valko-Venäjän kaupunkityyppiset taajamat Luokka:Homelin alue
Pattijoki (taajama)

thumb|Pattijoen kirkko. thumb|Pattijoki. Pattijoki on kaupunginosa Raahen kaupungissa. Kaupunginosa sijaitsee valtatien 8 läheisyydessä, noin 5 kilometriä kaupungin keskustasta itään. Kaupunginosa oli aiemmin vuoden 2003 alussa lakkautetun Pattijoen kunnan keskus. Pattijoen kirkonkylä sijaitsee kaupunginosassa, joka on osa Raahen keskustaajamaa. Pattijoella sijaitsee muun muassa vuonna 1912 rakennettu kirkko ja vuonna 1988 rakennettu vesitorni. Kaupunginosan halki virtaa Perämereen laskeva Pattijoki. Kulttuurihistoriallisesti kirkko ja lähiympäristö ovat valtakunnallisesti arvokasta aluetta. Alueella sijaitsee muun muassa vuosina 1896–1897 rakennettu Pattijoen silta. Yksiaukkoinen kiviholvisilta ja joen rantamaisema on valtakunnallinen suojelukohde. Kiviholvisillan kautta kulkeva tie on osa kulttuurihistoriallisesti merkittävää Pohjanmaan rantatietä. ==Lähteet== Luokka:Pattijoen kylät Luokka:Suomen kirkonkylät Luokka:Pohjois-Pohjanmaan maakunnan entiset taajamat Luokka:Raahen kaupunginosat
Pattijoki (täsmennyssivu)

Pattijoki voi tarkoittaa seuraavia: * Pattijoki, Suomen entinen kunta * Pattijoki, entisen Pattijoen kunnan keskustaajama, nykyinen Raahen kaupungin taajama. * Pattijoki, joki